31999D0516
L 197/43
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 28 юли 1999 година
за изменение с обратна сила на Решение 1999/355/ЕО относно спешните мерки срещу разпространението на Anoplophora glabripennis (Motschulsky) по отношение на Китай (с изключение на Хонконг)
(нотифицирано под номер С(1999) 2441)
(1999/516/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската общност,
като взе предвид Директива 77/93/ЕИО на Съвета от 21 декември 1976 г. относно мерките за защита срещу въвеждането в Общността на организми, вредни за растенията и за растителните продукти, и срещу тяхното разпространение в Общността (1), последно изменена с Директива 1999/53/ЕО на Комисията (2), и по-специално член 15, параграф 3 от нея,
(1)
като има предвид, че когато държава-членка счита, че съществува непосредствена опасност от въвеждане на Anoplophora glabripennis (Motschulsky) на нейната територия от трета страна, тя може временно да предприеме всякакви допълнителни мерки, необходими за да се защити срещу тази опасност;
(2)
като има предвид, че в резултат на залавяния на Anoplophora glabripennis (Motschulsky) върху дървен материал за опаковка, направен от твърда дървесина, произхождаща от някои райони на Китай, Обединеното кралство предприе официални мерки на 14 декември 1998 г., с цел да защити територията си от опасността от внасяне на посочения организъм и определи допълнителни специфични процедури за контрол на посочения организъм върху тези продукти;
(3)
като има предвид, че на базата на информацията, предоставена от Обединеното кралство и международната научно-техническа литература, за Хонконг е известно, че там няма наличие на Anoplophora glabripennis (Motschulsky);
(4)
като има предвид, че на базата на тези залавяния, Комисията прие с Решение 1999/355/ЕО (3) спешни мерки, приложими спрямо цялата Общност, с оглед да се осигури по-ефикасна защита срещу внасянето в Общността на Anoplophora glabripennis (Motschulsky) от посочената страна, с изключение на Хонконг; като има предвид, че тези мерки включват изискването дървеният материал, различен от дървен материал от иглолистни дървета (Coniferales), под формата на:
-
сандъци, кутии, щайги, варели и други подобни опаковки, палети, каси палети и други товарни платформи, палетни обръчи, използвани понастоящем при транспортирането на предмети от всякакви видове,
или
-
дървен материал, използван за заклинване и поддържане на товари, включително дървен материал, който не е запазил естествената си кръгла повърхност, произхождащ от Китай (с изключение на Хонконг),
да се оголва от кората и да е без наличие на пробити от насекоми дупки с диаметър над 3 mm, или се изсушава в пещ до достигане на съдържание на влага под 20 %, изразено като процент от сухото вещество, което е постигнато чрез подходяща програма на продължителност/температура;
(5)
като има предвид, че се оказало, че тези спешни мерки не предвиждаха приемане на разпоредби в случай на залавяне на живи екземпляри от съответния вредител, независимо от потенциалния вектор или носителя; като има предвид, че поради това следва да се гарантира, когато е приложимо, държавите-членки да могат да вземат мерки, целящи предотвратяване внасянето или разпространението на посочения организъм;
(6)
като има предвид, че спешните мерки, така както са приети, изглежда са причинили практически проблеми за приспособяване на дървените опаковки и поддържащия материал по отношение на всички пратки с какъвто и да е продукт, който от 10 юни 1999 г. е заминал или ще замине от Китай с местоназначение Общността;
(7)
като има предвид, че обстоятелствата, които оправдават приемането на спешни мерки, остават непроменени;
(8)
като има предвид, че за да се даде разумен срок на Китай да приспособи дървените опаковки и поддържащия материал в съответствие с изискванията на гореспоменатото решение, следва последното да се измени с обратна сила, за да се освободят от горепосочените изисквания на решението пратките, които напускат Китай преди 10 юли 1999 г.;
(9)
като има предвид, че мерките, предвидени в настоящото решение, са в съответствие със становището на Постоянния фитосанитарен комитет,
ПРИЕ НАСТОЯЩОТО РЕШЕНИЕ:
Член 1
Считано от 28 май 1999 г., член 1 от Решение 1999/355/ЕО се заменя със следния текст:
„Член 1
1. Държавите-членки забраняват въвеждането и разпространението на Anoplophora glabripennis (Motschulsky) в Общността.
2. Дървеният материал, в съответствие с приложението към настоящото решение и който произхожда от Китай (с изключение на Хонконг), може да се внася на територията на Общността само ако са изпълнени спешните мерки, определените в приложението към настоящото решение. Спешните мерки, определени в приложението, се прилагат само спрямо този дървен материал, който напуска Китай на или след 10 юли 1999 г.“
Член 2
Адресати на настоящото решение са държавите-членки.
Съставено в Брюксел на 28 юли 1999 година.